Kultural nga pasundayag mahitungod ha pag-aalsa han Balangiga, iginlansar
Nanguna ha pasundayag an mga organisasyon han Gabriela Youth, Alliance of Concerned Teachers (ACT) ngan UP KAISSA hin usa nga kultural nga pagkatitirok para han-pagsalin urog han madinaugon nga pag-babangon han mga Blangigan-on hadton Setyembre 28, 1901.
Ha nasabi nga katitirok, nga gintituluhan Harantiyaw han mga Lingganay han Balangiga, nagkamayada hin mga pasundayag tikang ha iba-iba nga sektor ha Sinirangan Bisayas.
Sumala kan Sir Jonathan Urmeneta, usa nga miyembro han Alliance of Concerned Teachers, nga naghinumdom han kanta nga Inday-Inday. Pagmalatumat pa niya nga ha kanta nasiring nga ”pito ka tuig an paglaga”, pero dugton naman niya nga tubtob yana nga 116 na katuig an naglabay, padayon la gihap an paglarab han kalayo han kauriton han mga Pilipino ngan mga taga-Balangiga.###
war_Latn war_Latn war_Latn war_Latn